da en fr da he hbs_lat en da da en da da da da da da da da da da da da da da da en en en da da de da da da en en da da en da en da da da nb da it en en da en da da nb sv da sv az da en en
Picnic med hjemmebagte pølsebrød, råsyltet agurk og chorizo grill - Cute CarbsCute Carbs
Forår og sommer betyder lange lyse aftener og en masse hyggelige grill-øjeblikke, jeg elsker denne tid på året! Da jeg kom hjem fra arbejde i går, var vejret vildt godt, så vi besluttede at cykle ud på Amager Fælled med en lækker picnic-kurv. Nogle gange skal der ikke mere til for at gøre en hverdagsaften lidt hyggeligere – og lidt mere romantisk!
Det var ikke de vilde bøffer, vi havde med i picnickurven, men nogle lækre pølser fra Langelænder. Jeg havde nogle dage i forvejen fået en pakke fra Langelænder, der bl.a. indeholdt deres helt nye Grillmix, som er en pakke med to forskellige varianter i samme pakke – meget smart! Kæresten var til Bacon Frankfurter, og jeg var ret pjattet med den nye og meget velsmagende Chorizo Griller. Med i picnickurven havde vi også hjemmebagte pølsebrød, råsyltede agurker og avocadomos, så vi kunne lave en lækre hjemmelavede hotdogs ude i det fri.
Sådan laver du råsyltede agurker!
Du skal bruge: En halv agurk, 1 tsk. grov sennep, 2 spsk. hvidvinseddike, 2 tsk. sukker, havsalt og groft peber
Sådan gør du: Snit agurkerne i fine skiver og kom dem i en skål. Vend de andre ingredienser i og lad agurkerne stå på køl og trække i en times tid
Sådan laver du pølsebrød med sesam!
Du skal bruge: 1,5 dl mælk, 20 g gær, 40 g olivenolie, ½ tsk. salt, 1 tsk. sirup, 50 g fuldkorns hvede, 230 g hvedemel
Sådan gør du: Rør gæren ud i mælken og tilsæt olivenolie, salt, sirup, fuldkorns hvede og hvedemel. Ælt dejen godt sammen – og lad dejen hæve tildækket i 15 minutter. Form seks pølsebrød af 80 g stykket – pensl pølsebrødene med lidt mælk og drys med et godt lag sesam. Lad pølsebrødene hæve tildækket i en halv time. Bag dem ved 200 grader (varmluftovn) i 10 minutter
Vi lavede nogle superlækre hotdogs, som du bliver nødt til at prøve… Min bestod af pølsebrød med Chorizo Griller, god dijon-sennep, rå løg, råsyltet agurk og avocadomos – perfekt grillmenu på en helt almindelig forårsaften.
Tip! Hvis du ikke allerede kender Langelænders Grillmix, så tjek det ud næste gang, du skal købe ind til grillhygge – det er et sikkert hit med to forskellige varianter i den samme pakke, det var i hvert fald en succes herhjemme og fordelingen af pølserne var helt natruligt bacon til herren og chorizo til mig.
God grillsæson til jer!
You Might Also Like
Hjemmelavet iste med jordbær og mynte
Chokorug – perfekt snack!
Hveder – opskrift på bløde og sprøde hveder!
Reply Christina 15. maj 2013 at 18:09
Mums! Fik pludselig ustyrlig lyst til en hotter 😉
Fine sommerbilleder du har fået taget!
Reply louiogbearnaisen 15. maj 2013 at 18:20
Orrrh, den picnic ville jeg være sneget med på 🙂 Er godt nok ikke vild med hotdogs, meeeen med sådan en basse der, kunne jeg sagtens overtales – og hjemmelavet agurketop og en kold øl, så er det jo bare ren sommer 🙂
Reply Clara 16. maj 2013 at 11:12
Mums. Hvor er det bare lækkert og simpelthen så hyggeligt:)
Reply Joy 17. maj 2013 at 18:08
Fine, stemningsfyldte billeder! Får helt lyst til at komme ud i det blå 🙂
Skriv et svar til Clara Cancel Reply
Vaniljesirup – perfekt til hjemmelavet Vanilla Latte
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.